Műsorszóráshoz kapcsolódó interaktivitás megvalósítása
Schneider Henrik, Antenna Hungária

A klasszikusan egyirányú műsorszórásban régebben elindult pszeudó-interaktív „push” szolgáltatásokat az internet terjedésével egyre inkább felváltják a broadcast-OTT hibrid megoldások. A szabványok kezdenek tisztulni, amiben a média és a TV gyártó piaci szereplőknek is nagy szerepe van. Európában egyre inkább kiemelkedik a HbbTV (Hybrid Broadcast Broadband Television). Az Antenna Hungária 2013. óta kísérletezik a HbbTV szabvánnyal, amelynek eddigi csúcspontja a 2014-es világbajnokság idején az MTVA részére épített és világszinten is minta értékű élő adáshoz szinkronizált és a nézők számára érdekes statisztika adatokat tartalmazó interaktív szolgáltatás. Ezek már nem laborkísérletek, a potenciális nézői elérés egyre nő. Az előadás a konkrét megvalósítási példákon túl bemutatja, hogy mik a fő kihívások, alkalmazási területek és a fejlődési továbblépések.